เอ้าเร็ว! PTT-BCP ลดราคาเบนซิน-แก๊สโซฮอล์ เริ่มพรุ่งนี้
เอ้าเร็ว! PTT-BCP ลดราคาเบนซิน-แก๊สโซฮอล์ลิตร 60 สต. ส่วน E20 และ E85 ลด 70 สต.มีผลพรุ่งนี้
11 ก.ค. 2559

บริษัท ปตท. จำกัด (มหาชน) หรือ PTT และ บริษัทบางจากปิโตรเลียม จำกัด (มหาชน) หรือ BCP เปิดเผยว่า บริษัทปรับลดราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ ในอัตรา 60 สตางค์/ลิตร ยกเว้น E20 และ E85 ปรับลดลง 70 สตางค์/ลิตร ขณะที่ราคาน้ำมันกลุ่มดีเซลยังคงเดิม โดยให้มีผลตั้งแต่วันพรุ่งนี้
ดังนั้น ส่งผลให้ราคาขายปลีกน้ำมันหน้าสถานีบริการน้ำมันของปตท. และ บางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 ของปตท. อยู่ที่ 30.96 บาท/ลิตร, แก๊สโซฮอล์ 95 อยู่ที่ 24.00 บาท/ลิตร, แก๊สโซฮอล์ 91 อยู่ที่ 23.58 บาท/ลิตร, E20 อยู่ที่ 21.34 บาท/ลิตร และ E85 อยู่ที่ 17.29 บาท/ลิตร ส่วนดีเซล อยู่ที่ 25.09 บาท/ลิตร